  Майя Бывальцева 2021-тӥ арын 3-7 шуркынмонэ куатетӥ ползэ Бадӟым этнографи диктант ортчоз. Туэ ужрадэ онлайн амалэн гинэ пыриськыны луоз. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Диктантэз ӟуч кылын, озьы ик куинь кунсьӧр кылъёсын гожтыны луоз: англи, испан, китай. Юанъёсты 3-тӥ шуркынмонэ асьме дыръя 1 час 1 минутэ Бадӟым этнографи диктантлэн нимлыко  шараялозы. 20 юанъёс вань пыриськисьёслы чакламын, эшшо 10-эз Россиысь котькуд улосвыл понна нимаз. Мукет кунъёсын понна 30 огъяфедерал юанъёс луозы. Диктант 45 минут кыстӥське. Вань юанъёслы шонер валэктонъёс понна 100 сётӥське. Диктантэз ортчем бере, котькуд пыриськись шонер валэктонъёс басьтэ. Люкам баллъёсын сертификат соку кылдытӥське, сое электро почтае басьтыны луэ. Этнографи диктант Россиын улӥсь калыкъёс сярысь тодонлыкез дунъяны луонлык сётэ, озьы ик пӧртэм калыкъёслэсь кусыпъёссэс радъян ужпумъёс пала саклыкез кыске Нырысетӥез Бадӟым этнографи диктант Удмуртилэн кичӧлтэмезъя 2016-тӥ арын 4-тӥ коньывуонэ ортчиз, отчы Россиын улӥсь 90 сюрс адями пыриськиз. 2020-тӥ арын ужрад борды Россиысь но дуннеысь 123 кунъёсысь 1 миллион 743 сюрс пала адями итӥськиз ни. Кылем арын Удмуртиын 20 сюрслэсь трос адями пӧртэм калыкъёс сярысь тодонлыксэ эскериз.  Тегъёс: Мерлык Ижкар Удмуртия йӧскалыкполитика Этнографидиктант  